# Príloha č. 1 – Opis predmetu zákazky

Predmetom zákazky “Komplexná rekonštrukcia terasy MP Pasienky - etapa I”. Ide o rekonštrukciu vonkajšej terasy a vybudovanie nových skladových priestorov.

Komplexná rekonštrukcia terasy:

Predmetom tejto etapy je odstránenie starých vrstiev terasy (dlažba, podkladový materiál) a likvidácia stavebného odpadu. Taktiež je potrebné odstrániť mreže z existujúcich okien v suteréne terasy. Okná budú odstránené a nahradené novými hliníkovými oknami s dvojitým zasklením. Následne zhotoviteľ opätovne zaizoluje celú plochu terasy, vybuduje parozábranu, vybuduje brodítko pred vstupom do bazénovej haly z terasy a privedie k tomuto brodítku prívod vody. Na terase bude položená nová dlažba v rozmeroch 600x600x20 mm, ktoré určí investor. Dlažba musí farebne a typovo zodpovedať dlažbe položenej v bazénovej hale MP Pasienky. Terasa bude vybavená LED osvetlením, na ktoré bude potrebné napojiť elektroinštaláciu.

Úložný priestor:

Pre úložný priestor:

1. Základy a zemné práce
   * Výkop jám a rýh v zeminách rôznych kategórií (lepivosť, objem),
   * premiestnenie a uloženie výkopov (násyp, zásyp),
   * Betónovanie základov,
   * debnenie základov.
2. Zvislé konštrukcie
   * Murovanie z brúsených tehál (30 cm),
   * Betónové stĺpy a piliere so železnou výstužou.
3. Vodorovné konštrukcie (strop, nosníky)
   * Strop zo železobetónovej dosky,
   * Debnenie a nosné konštrukcie,
   * Stropná výstuž,
   * Betónové nosníky, debnenie a výstuž.
4. Podlahy a povrchové úpravy
   * Betónová mazanina (podklad, poter),
   * Cementový poter s vláknami,
   * KARI sieť,
   * násypy a debnenie pre podlahové drážky,
   * omietky (vnútorné a vonkajšie),
   * maľovanie a základný náter.
5. Izolácia
   * Hydroizolácia podkladu (nopová fólia, PVC fólia),
   * Geotextílie,
   * tepelná izolácia (EPS, XPS, minerálna vlna),
   * PVC nátery na plochých strechách.
6. Doplnkové konštrukcie
   * Montáž sekcionálnych garážových brán (2 ks) s elektrickým ovládaním.
7. Elektrická inštalácia
   * Káblové rozvody (CYKY),
   * Montáž vypínačov, zásuviek,
   * LED stropných svietidiel,
   * Malý rozvádzač s ističmi.

V prípade, že Súťažné podklady, alebo ich ľubovoľná časť uvádza komerčný názov výrobku a/alebo výrobcu, resp. typové radové resp. iné označenie spojené s jediným výrobcom, sa tento výrobok uvádza ako referenčný, pričom platí, že uchádzač je oprávnený ponúknuť kvalitatívny ekvivalent takéhoto výrobku. Dôkazné bremeno kvalitatívnej ekvivalencie znáša uchádzač predložením certifikátu, resp. katalógového listu alebo iného dokumentu obsahujúceho popis kvalitatívnych vlastností ponúkaného ekvivalentného výrobku.

V prípade, že by sa uchádzač cítil dotknutý vo svojich právach, t.j., že by týmto opisom dochádzalo k znevýhodneniu alebo k vylúčeniu určitých uchádzačov alebo by opis obsahoval názov konkrétnych výrobcov, výrobný postup, obchodné označenie, patent, typ, oblasť alebo miesto pôvodu, tak vo svojej ponuke môže uchádzač použiť technické riešenie ekvivalentné, ktoré ale spĺňa kvalitatívne, technické a funkčné požiadavky na rovnakej a vyššej úrovni, ako je uvedené v tomto opise predmetu zákazky.